Έρνεστ Μποργκνάιν

Ο **Έρνεστ Μποργκνάιν** (), (24 Ιανουαρίου 1917 - 8 Ιουλίου 2012) ήταν Αμερικανός ηθοποιός της τηλεόρασης και του κινηματογράφου. Υπήρξε αντισυμβατικός πρωταγωνιστής πολλών ταινιών κατά τη διάρκεια της δεκαετίας του '50, συμπεριλαμβανομένης και της ταινίας *[[Μάρτι]] (Marty)* που του χάρισε το Όσκαρ Α' Ανδρικού Ρόλου το 1955. Στην τηλεόραση πρωταγωνίστησε στη σειρά *McHale's Navy* κατά τα μέσα της δεκαετίας του '60 και συμμετείχε στη σειρά *Airwolf* κατά τη δεκαετία του 1980. 

## Βιογραφία
Γεννημένος στο Χάμπτεν του Κονέκτικατ από Ιταλούς μετανάστες γονείς, ο Μποργκνάιν μεγάλωσε στο Νορθ Χέιβεν του Κονέκτικατ. Οι δικοί του χώρισαν όταν εκείνος ήταν μικρός για να επανασυνδεθούν αργότερα και να αλλάξουν το επίθετό τους από Μποργκνίνο σε Μποργκνάιν. Ο Μποργκνάιν ήταν πολύ δεμένος με τη μητέρα του. Μετά την αποφοίτησή του από το σχολείο το 1935 κατατάχθηκε στο Ναυτικό όπου απολύθηκε το 1941, αλλά αναγκάστηκε να επιστρέψει μετά το ξέσπασμα του Β' Παγκόσμιου Πολέμου. Μετά τη λήξη του πολέμου επέστρεψε σπίτι χωρίς να είναι σίγουρος για τι να κάνει για το μέλλον του. Η μητέρα του τον συμβούλεψε να βρει μια εντυπωσιακή δουλειά, καθώς εκείνος δεν είχε διάθεση να δουλέψει ως εργάτης σε εργοστάσιο και τον παρότρυνε να ασχοληθεί με το θέατρο. Ο Μποργκνάιν θεώρησε ότι ήταν καλή ως ιδέα και πέρασε από ακρόαση στο Θέατρο Μπάρτερ στη Βιρτζίνια όπου έγινε δεκτός. Το 1947 έλαβε τον πρώτο του ρόλο στο θέατρο στην παράσταση *State of the Union* όπου παρά το γεγονός ότι εμφανιζόταν για λίγο κέρδισε εντυπώσεις. Την επόμενη χρονιά συμμετείχε στη θεατρική παράσταση του Τένεσι Γουίλιαμς *Γυάλινος Κόσμος* κι ένα χρόνο αργότερα βρισκόταν στο Μπρόντγουεϊ όπου συμμετείχε στην παράσταση *Harvey*. To 1951 μεταφέρθηκε στο Λος Άντζελες όπου έλαβε και το ρόλο που τον έκανε γνωστό στην ταινία του Φρεντ Τσίνεμαν *[[Όσο υπάρχουν άνθρωποι]]*. Ο ρόλος του αξιωματικού Φάτσο Τζάντσον που βασανίζει τον Άντζελο Μάτζιο (που υποδύθηκε ο Φρανκ Σινάτρα στην απομόνωση, του απέφερε αναγνωρισιμότητα. Οι επόμενοι του ρόλοι ήταν δευτερεύοντες (εμφανιζόταν συνήθως στο ρόλο του κακοποιού), αλλά σε σπουδαίες ταινίες όπως οι: *Τζόνι Γκιτάρ (Johnny Guitar, 1954)*, *Βέρα Κρουζ (Vera Cruz)* και *[[Άσχημη μέρα στο μαύρο βράχο]] (Bad Day At Black Rock, 1955)*. To 1955 ήταν η χρονιά που τον καθιέρωσε όταν του ανατέθηκε ο ρόλος του καλόκαρδου χασάπη Μάρτι Πιλέτι στην ταινία του Ντέλμπερτ Μαν *[[Μάρτι]] (Marty)*. Η ταινία του χάρισε το όσκαρ Α' ανδρικού ρόλου έχοντας ως συνυποψήφιους για το βραβείο τους: Τζέιμς Ντην, Σπένσερ Τρέισι, Τζέιμς Κάγκνεϊ και Φρανκ Σινάτρα. Επόμενή του ταινία ήταν το *[[Τόπο στα Νιάτα]] (Catered Affair)* του Ρίτσαρντ Μπρουκς. Συνέχισε να εργάζεται ασταμάτητα και κατά τις δεκαετίες του '60 και του '70 συμμετέχοντας σε ταινίες όπως: *[[Οι Βίκινγκς]] (The Vikings, 1958)*, *[[Η πτήση του Φοίνικα (ταινία)|Η πτήση του Φοίνικα]] (The Flight of the Phoenix, 1965)*, *[[Και οι 12 ήταν καθάρματα (ταινία)|Και οι 12 ήταν καθάρματα]] (The Dirty Dozen, 1967)*, *[[Η περιπέτεια του Ποσειδώνα]] (The Poseidon's Adventure, 1973)* και *[[Η Μαύρη Τρύπα]] (The Black Hole, 1979)*. Σημαντική ήταν επίσης η συμμετοχή του στο γουέστερν του Σαμ Πέκινπα *[[Άγρια συμμορία]] (The Wild Bunch)* το 1969. Συνέχισε να εμφανίζεται τόσο στο σινεμά όσο και στον κινηματογράφο και το 2002 έλαβε υποψηφιότητα για Έμμυ για την εμφάνισή του στη σειρά *Στην Εντατική*. Παντρεύτηκε 4 φορές (τη δεύτερη με την ηθοποιό Κέιτι Τζουράντο) και απέκτησε 4 παιδιά. Ο ηθοποιός απεβίωσε, σε ηλικία 95 ετών, από επιπλοκές νεφρικής ανεπάρκειας στις 8 Ιουλίου του 2012.

## Βραβεία
[thumb|200px|right|Ο Έρνεστ Μποργκνάιν λαμβάνει το Όσκαρ Α' Ανδρικού Ρόλου για την ταινία του 1955 ''Μάρτι (Marty)'' από τη [Γκρέις Κέλι.]]
Βραβεία Ακαδημίας Κινηματογράφου
**Βράβευση:**
*1955 - Α' Ανδρικού Ρόλου για την ταινία *Μάρτι*

Χρυσές Σφαίρες
**Βράβευση:**
*1955 - Ανδρικής Ερμηνείας σε Δράμα για την ταινία *Μάρτι*

Βραβείο Κύκλου Κριτικών Νέας Υόρκης
**Βράβευση:**
*1955 - Α' Ανδρικού Ρόλου για την ταινία *Μάρτι*

Βραβεία National Board Review
**Βράβευση:**
*1955 - Α' Ανδρικού Ρόλου για την ταινία *Μάρτι*

Βραβεία BAFTA
*1955 - Α' Ανδρικού Ρόλου για την ταινία *Μάρτι*

Βραβεία SAG
*2011 - Τιμητικό Βραβείο Προσφοράς στην Έβδομη Τέχνη

## Επιλεγμένη Φιλμογραφία
thumb|200px|right|Ο Μποργκνάιν το 2004
*1951 - Στο Βούρκο του Εγκλήματος (The Mob)
*1953 - Οσο Υπάρχουν Ανθρωποι - (From Here to Eternity) 
*1954 - Βέρα Κρουζ (Vera Cruz)
*1954 - Τζόνι Γκιτάρ (Johnny Guitar)
*1954 - Ο Δημήτριος και οι Μονομάχοι (Demetrius and the Gladiators)
*1955 - Άσχημη Μέρα στο Μαύρο Βράχο (Bad Day at Black Rock)
*1955 - Μάρτι (Marty) - Όσκαρ Α' Ανδρικού Ρόλου
*1956 - Τόπο στα Νιάτα (The Catered Affair)
*1958 - Κόλαση στον Ειρηνικό (Torpedo Run)
*1958 - Οι Βίκινγκς (The Vikings)
*1961 - Η Ωρα της Μεγάλης Κρίσεως (Il Giudizio Universale)
*1961 - Βαραββάς (Barabbas)
*1965 - Η πτήση του Φοίνικα (The Flight of the Phoenix)
*1966 - Πριν από τη Δύση (The Oscar)
*1967 - Και οι 12 ήταν καθάρματα (The Dirty Dozen)
*1968 - Στη Σκιά μιας Αγάπης (The Legend of Lylah Clare)
*1968 - Μυστική Βάσις Ζέμπρα (Ice Station Zebra)
*1969 - Αγρια Συμμορία (The Wild Bunch)
*1972 - Η περιπέτεια του Ποσειδώνα (The Poseidon Adventure)
*1977 - Ο Ιησούς από τη Ναζαρέτ (Jesus of Nazareth)
*1978 - Αγρια Σύγκρουση (Convoy)
*1979 - Η Μαύρη Τρύπα (The Black Hole)
*1980 - Ειρηνικός Ωκεανός: Ωρα Μηδέν (When Time Ran Out...)
*1981 - Απόδραση από τη Νέα Υόρκη (Escape from New York)
*1984 - Airwolf (as Dominic)
*1997 - Γκάττακα (Gattaca)
*1998 - Μικροί Στρατιώτες (Small Soldiers) 
*1998 - Παιχνίδι για... Λίγους (BASEketball)
*2003 - Ξέγνοιαστοι Καβαλάρηδες, Οργισμένα Είδωλα (Easy Riders, Raging Bulls)
*2004 - Blueberry
*2008 - Οι Φίλοι μας... τα Ζώα (Strange Wilderness)
*2010 - RED: Πράκτορες Παροπλισμένοι Αλλά Πάντα Επικίνδυνοι (Red)
*2011 - Night Club

## Παραπομπές

## Εξωτερικοί σύνδεσμοι
* 
* Ο Έρνεστ Μποργκνάιν στο cine.gr 

Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής